6 ท่ากอดที่บ่งบอกได้ถึงความสัมพันธ์ของคุณกับคู่รัก

เชื่อว่าทุกคนนั้นชอบในการกอดกับคนรัก เพราะมันคือภาษากาย ที่ทำให้เราใกล้ชิดกับคนรักของเรา และนอกจากนั้นก็เป็นการหลั่งฮอร์โมนออกซีโทซิน ทำให้ความสัมพันธ์ของทั้งสองคนนั้นมีความแน่นแฟ้นมากยิ่งขึ้น แต่ภาษากายในการกอดนั้นก็มีอยู่หลากหลายความหมาย และในบทความวันนี้ พวกเรามีความหมายของการกอดในแต่ละท่ามาแบ่งปันกันค่ะ

กอดทั้งตัว

การนอนกอดกันทั้งตัวแบบนี้ พูดตรงๆเลยว่า เป็นการกอดที่ไม่สบายที่สุดเลยก็ว่าได้ แต่การกอดแบบนี้มักจะเกิดขึ้นกับความสัมพันธ์ในระยะแรก ที่ยังมีความรุ่มร้อนอยู่ ซึ่งคุณและคู่รักไม่อยากที่จะห่างกันแม้แต่นิดเดียวเลยด้วยซ้ำ

กอดแบบเอาศีรษะวางไว้บนอกของอีกคน

การกอดแบบนี้เป็นการกอดที่เราเห็นกันอย่างทั่วไปในภาพยนตร์โรแมนติก ซึ่งทุกครั้งที่มีการกอดแบบนี้ สื่อให้เห็นถึงความรักที่อบอุ่น และการกอดแบบนี้ก็ยังเป็นหนึ่งในการกอดที่โรแมนติดที่สุดเลยก็ว่าได้ เพราะเป็นท่าที่สบาย และเราก็จะได้ยินเสียงเต้นของหัวใจของอีกคนด้วย นอกจากนี้ ยังเป็นท่ากอดที่ทำให้คู่รักของคุณรู้สึกปลอดภัย